Gober a ra an douar asid karboneg a ya kuit doh ar maen, hag a zistruj  buhe ar loned. Ar gaz a chom àr an dachenn hag a ra eur linsel àr-dro  hanter-vetr teo. Ar varhegerion a dremén a-dreist al linsel hag ar  roñsed  a uhel o fenn, a fich hag a yuh dre aon betag ou-deus treménet  al leh danjeruz. Aman, àr gribenn ar mane e-menn an diaoul a lenn lior  an tonkaduriou, e ta ar mem fenomen, hag am-eus komprenet an aon sakr  deuz ar Vongoled ha penaoz an dud a zichenn doh Djengis Chan, ihuel-  tre, ogozig ramzed, a zo boèmet gand al leh.